Eastbourne
Store norske leksikon,Geografi,Verdens geografi,Europa,Storbritannia og Nord-Irlands geografi
Eastbourne er en by i Sussex, England, Storbritannia, ved Den engelske kanal, 30 kilometer øst for Brighton. Byen har 99 412 innbyggere ved folketellingen i 2011.
Eastbourne er kjent for sitt milde klima og er derfor et meget besøkt badested og populært kongressenter. Sjøsiden av Eastborne består hovedsakelig av viktorianske hoteller med tilhørende pirer og musikkpaviljonger. Byens største arbeidsgiver er distributøren Gardners Books, eller består hovedtyngden av private småbedrifter.5 kilometer vest for byen og like øst for Seven Sisters ligger den 163 meter høye odden Beachy Head, som er den høyeste krittklippen i Storbritannia.